Lav et referat af nedenstående tekst:

Tekst:
Se Dyreinternatet med Woody nederst i artiklen. Stream hele serien på tv2nord.dk/tv . Da coronapandemien var på sit højeste, og folk var hjemsendt, valgte mange at anskaffe sig et kæledyr. Blandt andet kunne Dyrenes Beskyttelse i 2020 melde om et rekordår på internaterne med en efterspørgsel, der aldrig havde været større, ligesom ventelisterne hos private avlere var lange. Det var netop under coronanedlukningen, at en ung mand anskaffede sig schæferen Woody. Det var lidt af et impulskøb, og da manden igen skulle tilbage på arbejde, var der ikke længere tid til Woody. Derfor blev schæferhunden indleveret på Nordjyllands Internat i Hjallerup. Med det samme kunne leder Karina Fisker se, at Woody var noget særligt. Han havde en imponerende evne til at bevare roen, uanset hvor meget uro, der var på internatet. - Der var noget potentiale, der ikke skulle gå tabt, siger Karina Fisker. Et makkerpar fra begyndelsen Internatlederen tog chancen og kontaktede Nordjyllands Politi for at høre, om de mon manglede en hund som Woody – og det gjorde de rent faktisk. Kriminalassistent og hundefører Kent Tetzlaff havde forinden mistet sin hund til sygdom. Efterfølgende havde han fået en ny hvalp, som ikke bestod politiets mentaltest, og som derfor fik et nyt hjem. Timingen var altså god, og han tog hen til internatet for at møde Woody. - Jeg hilste på ham og legede lidt med ham, og så tog jeg ham med hjem. Det gik hurtigt, siger Kent Tetzlaff. Karina Fisker kunne med det samme se, hvordan Kent og Woody var et perfekt match. - De tumlede rundt ude i græsset og var virkelig bare et makkerpar fra begyndelsen, siger hun med et smil. Eksamen afgør Woodys skæbne For at blive politihund, skal man blandt andet bestå en mentaltest. Her er det knald eller fald. Dumper hunden denne eksamen, kan den ikke benyttes til politiarbejde, og så skal den have et nyt hjem. Ved mentaltesten bliver hundene blandt andet testet i, hvordan de håndterer høje lyde og forskrækkelser. - Det er en chance at tage, når man kontakter politiet, for man ved, at der er en test, der skal bestås, for at han kan få lov at være tjenestehund. Det er lidt som at have sine egne børn til eksamen, siger internatleder Karina Fisker. Woody bestod mentaltesten efter blot en måneds miljøtræning med Kent Tetzlaff, og nu bor og arbejder de sammen. Woody er faldet godt til hos Kents familie. - Det er første gang, jeg har erfaret, at man har fundet en politihund på et internat. Det er en dejlig historie, siger Kent Tetzlaff. Se "Dyreinternatet" med Woody her: TV2 Nord har også lavet en serie om Ivan, der vil være politihund - se første afsnit her:

Referat:
Schæferhunden Woody blev indleveret på Nordjyllands Internat, fordi ejeren ikke længere havde tid til ham. Nu er han på vej til at blive politihund.